
Egy kissé szeles, picit borongós, ámde mégis napsütésbe fordult, májusi napon rendezték meg az idei első, sorban a negyedik PannonHajszát. Május 20-án, szombaton, a Bakony lankáin, Cseszneken, több mint ezren vágtak neki az akadályfutó versenynek. A sok-sok ember között ott volt, a sportkörösök számára is ismerős, Győri Tromos csapata is.

A rajtközpont felé igyekezve, több akadályt is megszemlélhettünk, többek között hídgyűrűket, szalmabála-piramist, felfüggesztett köteleket, homokzsákokat stb-t. Láttuk, amint a vezérszalag kanyarog fel és le a dombokon, majd eltűnik az erdőben. Már itt éreztük, hogy a szervezők jelmondata, egész biztosan igaz, miszerint a PannonHajsza Több, mint kihívás!

A résztvevők két távon, 7+  és 14+ km-en mérhették össze kitartásukat, erejüket, állóképességüket. (a ’plusz’ jel azt jelöli, hogy ennél csak hosszabb lehet a távolság)

A lelkes Győri Tromos csapata a 7+ km-es távnak vágott neki, ami aztán 9 km-re dagadt, és nem azért mert eltévedtünk, ez az a kis plusz, amit a szervezők furfangosan jelöltek minden kiírásban. A 9:30-as indító duda, már nekünk szólt, nekirugaszkodtunk, hogy meghódítsuk a cseszneki hegyeket, és természetesen a várat is. Kis futás után, a már említett szalmabála-priamis állta utunkat, melyen lazán átmásztunk, mert jók vagyunk.

Piramis után hídgyűrűn át felül, középen, felül, megint középen, és futás ismét. Szögesdrót alatt kúsztunk fel az első dombra, majd kicsit arrébb szögesdrót alatt másztunk vissza, mert az emelkedő a barátunk. ( És mivel az emelkedő tényleg a barátunk, felkaptunk egy-egy homokzsákot a hátunkra, nem üreset, és így is mentünk egy kört a szomszéd dombocskán. Majd laza kocogás után középkori lovagokká válhattunk, ugyanis íjászkodás, dárdahajítás, és dobócsillag hajítás következett. Ha nem találtunk célba, márpedig volt ilyen, büntető feladatok sora várt ránk. 

Aztán kicsit zsákbafutottunk, csak hogy könnyebben kapaszkodjunk fel az előttünk álló dombokra, mely tetején meg kellett mászni egy homorú palánkot. A pálya a palánk után az erdőbe vezetett. Az igazi hegymenet csak itt vette kezdetét. Mászás fel, fel- és fel, meg még egy picit fel, nem túl sokat le, és megint felfelé irányítottak minket, majd hirtelen a Cseszneki-várban találtuk magunkat. Hozzátenném, hogy a kilátás mindenhol csodálatos volt. A várból a várfalon való átmászással jutottunk ki. A várfal tövétől, a hegyoldalon szinte fenéken csúszva ereszkedtünk le, miután ismét az erdőben találtuk magunkat. A szervezők leleményesen kihasználták az egyetlen kis szabad területet, ahol gólyalábon kellett megtenni egy kört. Akinek nem sikerült, a jól ismert büntető feladat, megfelelő számú elvégzése után, folytathatta útját. Kis kanyar a réten, egy dombon természetesen, mert itt sík terepet ugye nem találni, de azt nem is szereti senki. (  A pálya újra erdős terepen folytatódott tovább, no de milyenen. Egy gyönyörű szép szurdokvölgyben folytattuk tovább utunkat. A Kőmosó-szurdokban haladva, a meredek sziklákról sziklamászók integettek, szurkoltak nekünk. Ez az a szurdokvölgy, ahol rendszeresen sziklamászó túrákat szerveznek, és itt található az ország egyik vasalt útja, a Via Ferrata. 
[image: image5.png]PANNONHRJSZA"

T0BB, MINT KIHIVAS!

=



Sok-sok kaptató, sziklamászás, és futás után a beértünk a faluba, ahol a pálya visszakanyarodott a rendezvényközpontként működő Kisbükk major irányába. Mivel vidéken voltunk, nem maradhatott ki a méterfa cipelés, de ebből egyből hatot kellett egyik pontból a másiba elvinni (akinek ment egyszerre is vihette ( ). Ezt követő akadály nagyon cseles volt, mert egy kis patak felé fektetett fagerendán kellett átegyensúlyozni, de ekkor döbbentünk csak rá, hogy ez nem patak, hanem egy kicsi kis itató, szigettel a közepén, így vissza is gerendán kellett átmenni. A szervezők figyeltek a szellemi frissesség megtartására, így a vár történetére vonatkozó kérdéssel intették le a versenyzőket, ha helytelen válasz hangzott el, a szokásos 20 db négyütemű fekvőtámasz volt a büntetés. (a várban való tartózkodáskor lehetett a történelmet elolvasni, az ott kihelyezett táblákról, sok km-el ez előtt) A célba érkezés előtt még kötelet is másztunk, amit egy szuper kombinált akadály követett. Fagerendából készült libikókán tettük próbára megint az egyensúly érzékünket. Ha ezen túlvoltunk, Tarzanként hintáztunk báláról bálára. Hogy érezzük a vidék jelenlétét, kis szalmabálát toltunk talicskával a domboldalon, mely után csupán a célba érkezés maradt, ami, milyen meglepő, egy domb tetején helyezkedett el. (
A Győri Tromos, a célba érkező 44 férfi csapatból, a szuper 29. helyen végzett. (a szabályzat szerint a vegyes csapatok a férfiak között számítanak, nem volt külön kategória a vegyes összetételű csapatoknak) Mindenki nagyon ügyesen, embert próbáló küzdelem eredményeként, épségben érkezett célba a csapatból. Egy gyönyörű szép környezetben, kemény terepen, még keményebb akadályokkal tűzdelt versenyen van túl a Győri Tromos csapata. Nyugodtan kijelenthetjük, hogy a PannonHajsza felveszi a versenyt a világhírű Spartan Race-val, és a Brutálfutással is.

Mindenki élményekkel felvértezve tért haza, szuper versenyt zártunk!

 Köszönjük a résztvevőknek, szurkolóknak, és sportkörnek, hogy támogatott minket ezen a kemény versenyen. 

Aki kedvet a kapott a csapattól, és késztetést érez, hogy megmérettessen, az előtt még két lehetőség van, hogy megHajtsa magát. ( Ugyanis augusztusban, Erdélyben, szeptemberben pedig Budapesten folytatódik a kihívás! 

